เปิดโผ 30 หุ้นชิงขวัญใจมหาชน
เปิดโผ 30 หุ้นเข้ารอบสุดท้าย ชิงตำแหน่ง “หุ้นขวัญใจมหาชนปี 5” จับตา INTUCH-PTT-AOT เข้าสุดยอดหุ้นขวัญใจมหาชน” ส่วน EA-TVT-ARROW ลุ้นหุ้นขวัญใจมหาชนตลาด mai การันตีทุกรางวัลตัดสินจากนักลงทุนอย่างแท้จริง ไม่มีผลประโยชน์เชิงพาณิชย์
14 มี.ค. 2560

นายวิษณุ โชลิตกุล หัวหน้ากองบรรณาธิการ หนังสือพิมพ์ข่าวหุ้นธุรกิจ เปิดเผยว่า หนังสือพิมพ์ข่าวหุ้นธุรกิจและตลาดหลักทรัพย์แห่งประเทศไทย (ตลท.) ได้ร่วมกันจัดงานมอบรางวัล “หุ้นขวัญใจมหาชนปีที่ 5” โดยผลสำรวจหุ้นขวัญใจมหาชนรอบสุดท้าย พบว่า รางวัลสุดยอดหุ้นขวัญใจมหาชนที่นักลงทุนชื่นชอบมากสุดมี 3 บริษัทเข้ารอบสุดท้าย ได้แก่ 1)บริษัท อินทัช โฮลดิ้งส์ จำกัด (มหาชน) หรือ INTUCH 2)บริษัท ปตท. จำกัด (มหาชน) หรือ PTT 3)บริษัท ท่าอากาศยานไทย จำกัด (มหาชน) หรือ AOT
ขณะที่รายชื่อ 3 บริษัทที่เข้ารอบสุดท้ายเพื่อชิงรางวัลหุ้นยอดนิยมรายกลุ่ม คือ กลุ่มเกษตรและอุตสาหกรรมอาหาร ได้แก่ 1)บริษัท ไมเนอร์ อินเตอร์เนชั่นแนล จำกัด (มหาชน)หรือ MINT 2)บริษัท ไทยยูเนี่ยน กรุ๊ป จำกัด (มหาชน)หรือ TU 3)บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN
กลุ่มสินค้าอุปโภคบริโภค ได้แก่1)บริษัท ไทยออพติคอล กรุ๊ป จำกัด (มหาชน)หรือ TOG 2)บริษัท คราวน์ เทค แอดวานซ์  จำกัด (มหาชน) หรือ AJD 3)บริษัท เธียรสุรัตน์ จำกัด (มหาชน) หรือ TSR กลุ่มธุรกิจการเงิน (เงินทุนหลักทรัพย์ ธนาคาร ประกันภัยและประกันชีวิต) ได้แก่1)ธนาคารกรุงเทพ จำกัด (มหาชน) หรือ BBL 2)ธนาคารกสิกรไทย จำกัด (มหาชน) หรือKBANK 3)บริษัท เมืองไทย ลิสซิ่ง จำกัด (มหาชน)
กลุ่มสินค้าอุตสาหกรรม (กระดาษและวัสดุการพิมพ์บรรจุภัณฑ์ปิโตรเคมีและเคมีภัณฑ์ยานยนต์ วัสดุอุตสาหกรรมและเครื่องจักร เหล็ก) ได้แก่ 1)บริษัท พีทีที โกลบอล เคมิคอล จำกัด (มหาชน)หรือ PTTGC 2)บริษัท อาซีฟา จำกัด (มหาชน) หรือ ASEFA 3)บริษัท อินโดรามา เวนเจอร์ส จำกัด (มหาชน)หรือ IVL
กลุ่มอสังหาริมทรัพย์และก่อสร้าง ได้แก่1)บริษัท ช.การช่าง จำกัด (มหาชน) หรือ CK 2)บริษัท ศุภาลัย จำกัด (มหาชน) หรือ SPALI 3)บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ กลุ่มทรัพยากร (พลังงานและสาธารณูปโภค เหมืองแร่) ได้แก่1)บริษัท ปตท. จำกัด (มหาชน) หรือ PTT บริษัท ไออาร์พีซี จำกัด (มหาชน)หรือ IRPC 3)บริษัท สำรวจและผลิตปิโตรเลียม จำกัด (มหาชน) หรือ PTTEP
กลุ่มบริการ ได้แก่ 1)บริษัท แพลนบี มีเดีย จำกัด (มหาชน) หรือ PLANB 2)บริษัท ท่าอากาศยานไทย จำกัด (มหาชน) หรือ AOT 3)บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS กลุ่มเทคโนโลยี (ชิ้นส่วนอิเล็กทรอนิกส์ เทคโนโลยีสารสนเทศและการสื่อสาร) ได้แก่1)บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC 2)บริษัท เคซีอี อีเลคโทรนิคส์ จำกัด (มหาชน) หรือ KCE 3)บริษัท อินทัช โฮลดิ้งส์ จำกัด (มหาชน) หรือ INTUCH
ขณะที่กลุ่มหลักทรัพย์ตลาด mai มี 3 บริษัทที่เข้าชิงรอบสุดท้าย ได้แก่ 1)บริษัท ทีวี ธันเดอร์ จำกัด (มหาชน) หรือ TVT 2)บริษัท พลังงานบริสุทธิ์ จำกัด (มหาชน) หรือ EA 3)บริษัท บริษัท แอร์โรว์ ซินดิเคท จำกัด (มหาชน) หรือ ARROW
นายวิษณุ กล่าวว่า รางวัลหุ้นขวัญใจมหาชนเป็นการตัดสินจากนักลงทุนอย่างแท้จริงประมาณ 4,000 ตัวอย่าง ตามหลักเกณฑ์ของยามาเนะ ซึ่งเป็นหลักเกณฑ์สากลทั่วโลก โดยไม่ซ้ำซ้อนกับหน่วยงานใด และไม่ได้มุ่งหวังเป้าหมายเชิงพาณิชย์ แต่มุ่งหวังให้บริษัทมหาชนจดทะเบียนได้ตระหนักถึงการสื่อสารให้นักลงทุนที่เป็นองค์ประกอบสำคัญของตลาดทุน เพื่อให้ทราบข้อมูลข่าวสารอย่างชัดเจนและต่อเนื่อง ทั้งในแง่มุมของบริษัท การลงทุน และการทำกิจกรรมเพื่อสังคมต่างๆ
โครงการนี้มุ่งหวังประเมินความนิยมในการลงทุนที่มีต่อหุ้นสามัญของบริษัทมหาชนที่จดทะเบียนในตลาดหลักทรัพย์แห่งประเทศไทยทุกกลุ่ม (ไม่นับหลักทรัพย์อื่นๆ) ระหว่างช่วงเวลาซื้อขายของตลาดหลักทรัพย์แห่งประเทศไทยตั้งแต่วันที่ 1 เมษายน 2559-31 ธันวาคม 2559 โดยแบ่งออกเป็น 2 กลุ่ม คือ 1)บริษัทยอดนิยมของทั้งหมด 1 รางวัล 2)บริษัทยอดนิยมในแต่ละกลุ่มบริษัทในตลาดหลัก 8 กลุ่ม และตลาดหลักทรัพย์ mai อีก 1 กลุ่ม จำนวน 9 รางวัลดังกล่าว